【明報專訊】投資推廣署及香港歐洲商務協會等噚日舉辦「Greenway 2024: The Dialogue」,討論環境保護、零排放等方面嘅工作,特首李家超等官員出席活動,其中房屋局長何永賢(圖)喺會上提到,佢讀小學時已經想成為外交官,仲話希望香港可以繼續成為「聯繫人」,聯繫中國與世界。
何永賢噚日出席活動時分享,小學時期已經想成為外交官,推廣香港同國家之間關係,仲話覺得「going green」好重要,期望香港能夠繼續喺呢個方向發展。此外,佢亦分享香港房屋嘅近期發展,包括簡約公屋同過渡房屋最新進展,佢話,有信心喺2026/27年度前達成興建3萬個簡約公屋單位嘅目標,而計劃喺明年落成嘅2.1萬個過渡房屋單位,今年將完成90%。
相關字詞﹕何永賢